પતિએ છૂટાછેડાનો એકપક્ષીય આદેશ મેળવીને બીજા લગ્ન કરી લીધા હોવાથી તેને મળેલો છૂટાછેડોનો આદેશ મંજૂર રાખવાની દાદ માગતી અરજી હાઇકોર્ટે રદબાતલ ઠેરવી છે. હાઇકોર્ટના જસ્ટિસ એન.વી. અંજારીયાએ આ સમગ્ર મામલે સુપ્રીમ કોર્ટના સાવીત્રી પાંડેયના ચુકાદાને ટાંકતા નોંધ્યું હતું કે,‘સુપ્રીમ કોર્ટે સચોટ રીતે સ્પષ્ટતા કરેલી છે કે કોઇ પણ વ્યક્તિ પ્રત્યક્ષ કે પરોક્ષ કાર્યવાહી કરી ન્યાયની પ્રક્રિયાની ઉપેક્ષા કે અવગણના કરી શકે નહીં. પતિ કે પત્ની બંનેમાંથી કોઇ એક કહે કે તેમના વચ્ચેનો લગ્નસંબંધ ભાંગી પડ્યો છે અને તેને જીવતો રાખવાનો કોઇ અર્થ નથી, તો એના આધારે બંને વચ્ચેના લગ્નસંબંધને તોડી શકાય નહીં. પ્રસ્તુત કેસમાં પણ આ સિદ્ધાંત લાગુ પડે છે. તેથી અરજદાર પતિ દ્વારા કરવામાં આવેલી અરજી રદ થવા પાત્ર છે. નીચલી અદાલત હિંદુ મેરેજ પિટિશનમાં કાયદા મુજબની કાર્યવાહી કરે.' .